recursal/SuperWikiNEXT-32B huggingface dataset:
Orkanen Dean 18. august 2007
Orkanens bane
**Orkanen Dean** var den fjerde navngitte stormen og den første orkanen i den atlantiske orkansesongen 2007, og også den mest intense siden orkanen Wilma i 2005.

Minst 38 personer omkom som følge av orkanen. Skadene den forårsaket er anslått til å ligge mellom $1,5 og 3 milliarder.

Stormhistorie
-------------

Orkanen Dean ble dannet som en tropisk syklon sør for Kapp Verde 13. august 2007, og allerede 14. august utviklet den seg til en tropisk storm. Stormen fortsatte å øke i styrke over natten, og 16. august oppgraderte man den til den første orkanen i orkansesongen 2007.

En strand på Martinique etter orkanen.
Den 17. august beveget Dean seg inn i Karibia, mellom øyene Martinique og St. Lucia, som en kategori 2-orkan. I det varme karibiske vannet eskalerte Dean raskt til en kategori 4-orkan. Den 21. august hadde orkanen forflyttet seg til byen Chetumal, mellom kysten av Mexico og Belize, og blitt oppgradert til kategori 5, men sank helt ned til kategori 1 etterhvert som den beveget seg over land. Det ble meldt om at så mye som 90 % av bananavlingene i øystaten Den dominikanske republikk og flere andre karabiske stater var blitt ødelagt.

Referanser
----------

1. ↑
2. ↑
3. ↑
4. ↑
5. ↑

Se også
-------

* Orkanen Felix
* Orkanen Henriette

Eksterne lenker
---------------

* (en) Hurricane Dean – kategori av bilder, video eller lyd på Commons Rediger på Wikidata
* Tidenes tredje mest kraftige orkan (Adressa, 2007)

|  |  |
| --- | --- |
| Oppslagsverk/autoritetsdata | LCCN
 |
**Joshua Andrew Koenig** (født 17. august 1968, død 25. februar 2010), ble også kjent under navnene Josh Andrew Koenig eller Andrew Koenig.

Han var en amerikansk skuespiller, regissør, redaktør, menneskerettighetsaktivist og forfatter. Han var sønn av skuespillerne Walter Koenig og hans kone Judy Koenig (født Levitt).

Fra 1985 til 1989, spilte Koenig en fast rolle som Richard "Boner" Stabone, bestevennen til Kirk Camerons karakter Mike Seaver i de fire første sesongene av ABC sitcom-serien Growing Pains. I samme periode hadde han også gjesteroller i flere episoder av forskjellige andre sitcoms som f.eks. My Sister Sam og My Two Dads samt dramaserien 21 Jump Street. På begynnelsen av 1990-tallet ga han en stemme til den animerte serien GI Joe som karakterene Ambush og Night Creeper Leader, og han hadde en mindre rolle som figuren Tumak i 1993, i Star Trek: Deep Space Nine, i episoden "Sanctuary".

Koenig spilte rollen som The Joker i den kritikerroste vellykkede fan filmen Batman:. Dead End fra 1993. Han fortsatte sin skuespiller-karriere i den uavhengige filmen The Theory of Everything fra 2006, og samtidig jobbet Koenig stadig mer bak kulissene. Han skrev, produserte og / eller regisserte flere filmer, deriblant Good Boy (2003) og Women in an green dress e og Instinct vs Reason (2004). 

Andrew Koenig var sønn av skuespillerne Walter Koenig og hans kone Judy Levitt. Andrews søster Danielle Koenig er gift med stand-up komiker Jimmy Pardo. Han var en veganer. Koenig reiste til Burma i juli 2007 og besøkte burmesiske flyktningleirer i Thailand sammen med sin far som en del av en amerikansk kampanje for burmenske flyktninger. I januar 2008 protesterte han mot kommunistpartiet i Kinas og deres politiske og økonomiske støtte til militærdiktaturet i Burma i løpet av deres ett hundre og nittende Tournament of Roses Parade.

I februar 2010 ble Koenig meldt savnet av venner og familie. Han ble sist sett i nærheten av et bakeri i Vancouver, British Columbia, Canada, den 14. februar, og han ble savnet etter en planlagt flytur tilbake til USA fra Canada, den 16. februar. Ifølge hans foreldre, forlot Koenig flere bevis på at han var deprimert før hans forsvinning. 

Den 25. februar 2010, rapporterte CNN at kroppen hans hadde blitt funnet av venner av ham i Stanley Park i Vancouver, Canada. Politiet bekreftet senere at det var Koenigs kropp som hadde blitt funnet tidligere denne dagen, og Koenigs far fortalte reportere på en pressekonferanse at hans sønn hadde tatt sitt eget liv.

Referanser
----------

1. 1 2   Find a Grave, oppført som Andrew Koenig, Find a Grave 48788823, besøkt 9. oktober 2017[Hentet fra Wikidata]

Eksterne lenker
---------------

* (en) Joshua Andrew Koenig på Internet Movie Database Rediger på Wikidata

* (fr) Joshua Andrew Koenig på Allociné Rediger på Wikidata

* (en) Joshua Andrew Koenig på AllMovie Rediger på Wikidata

* (en) Joshua Andrew Koenig hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni
 |
En **konfliktlinje** defineres i statsvitenskap som en inndeling av individer, grupper og organisasjoner på basis av gitte kriterier som kan danne basis for konflikter. Begrepet er særlig knyttet til Stein Rokkan som identifiserte sju sentrale norske konfliktlinjer. Disse er:

* en territoriell motsetning mellom sentrum og periferi
* en sosiokulturell motsetning mellom byenes embetsstand og patrisiat og landsbygdas bondestand
* en religiøs motsetning
* en moralsk motsetning særlig knyttet til avholdssaken
* en konflikt på arbeidsmarkedet mellom arbeidstakere og arbeidsgivere
* en konflikt på varemarkedet mellom produsenter og forbrukere (av landbruksvarer)
* en utenrikspolitisk motsetning

Hva som er konfliktlinjer i andre lands politikk varierer. I britisk politikk er klasse den totalt dominerende, mens i amerikansk politikk er moralske saker, som f.eks. abort, av viktig betydning. Norsk politikk har kryssende konfliktlinjer, mens noen land f.eks. konsosierte demokratier som Nederland, har sammenfallende konfliktlinjer, noe som forteller om historisk splittede og segregerte samfunn.

Kilder
------

* 1987 **Stat, nasjon, klasse : essays i politisk sosiologi** Posthumt utgitt oversettelse til norsk av Stein Rokkans på engelsk publiserte artikler. Innledning ved Bernt Hagtvet ISBN 82-00-02533-0

|  |  |
| --- | --- |
| Oppslagsverk/autoritetsdata | NKC
 |
***Podischnus oberthuri*** er en bille som hører til gruppen hornbiller i familien skarabider (Scarabaeidae).

Utseende
--------

En stor (ca. 35-45 millimeter), rødbrun til svart hornbille. Denne slekten har en forholdsvis avlang kroppsform. Hannene hos denne arten har et middels langt, krumt horn i pannen, pronotum har et smalt, i spissen kløvet framspring. Forleggen (protibia) har fire tenner, kjevene (mandiblene) to tenner. Hunnen mangler horn, pronotum er jevnt rundet. Hos begge kjønn er pronotum kraftig, men ujevnt punktert. Dekkvingene har en fin sømstripe, ellers meget sparsomt punktert.

Levevis
-------

Larvene lever i jorda av organisk materiale. De voksne billene, som er nattaktive, spiser trolig på store, enfrøbladete planter. Arten kan gjøre skade på sukkerrør.

Utbredelse
----------

Arten er utbredt i Ecuador, Peru og Brasil.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, Scarabaeidae Latreille, 1806
				+ Underfamilien hornbiller, Dynastinae MacLeay, 1819
					- Stammen Oryctini Mulsant, 1842
						* Slekten *Podischnus* Burmeister, 1847
							+ ***Podischnus oberthuri*** Sternberg, 1907

Kilder
------

* Generic Guide to New World Scarab Beetles – *Podischnus*
* Dynastidae du monde- sjekkliste over artene Arkivert 5. august 2013 hos Wayback Machine.

Eksterne lenker
---------------

* Bilde av *Podischnus* sp. hunn
* Bilder av arten
* *Artikkelen har ingen egenskaper for arter i Wikidata*
**Model European Union Strasbourg** er et internasjonalt politisk arrangement som finner sted i Europaparlamentet i Strasbourg hvert år.

Dette er trolig Europas største politiske verksted hvor de dyktigste ungdomspolitikerne fra hvert av EU/EØS-landene møtes for å forhandle, debattere og skape politikk for Den europeiske union.

Det regnes som et svært krevende arrangement og ungdomspolitikerne blir skolert i tunge politiske og praktiske temaer.

Deltakerne blir blant annet skolert i:

* Mediehåndtering
* Debatter
* Håndtering av nasjonale kriser
* Krigsforhandlinger
* Klimaspørsmål
* Forholdet til allierte nasjoner
* Generelt politisk samarbeid
* Forholdet mellom parlament og regjering
* Politiske forandringer for fremtiden og generell skolering i statsvitenskap

Det er ikke uvanlig at deltakerne får prøve ut ulike politiske verv som blant annet EU-kommissær, statsråd/minister, parlamentariker/representant og lobbyist i sitt interne opplegg.

Det er Europeisk Ungdom Norge som gjennomfører nominasjon og innstiller til kandidater til MEU.

Den norske delegasjonen til MEU 2019-2022:

* Knut André Sande (Rogaland) (Leder for Europeisk Ungdom Norge) (Norges EU-Representant nr.1, samt MEUs Visepresident/Høykommissær)
* Jens Koning (Troms) (Norges EU-Representant nr.2)
* Sander Vestby (Oppland) (Norges EU-Representant nr.3, samt MEUs Utenriks- og Forsvarskommissær)
* Marte Haugen (Oslo) (Norges EU-Representant nr.4)
* Håvard Rørtveit (Rogaland) (Norges EU-Representant nr.5)

 Arkivert 29. mars 2018 hos Wayback Machine.
**Modalitet** er innen medisinsk bildediagnostikk en type bildedannende enheter. Det kan være et hvilket som helst røntgenapparat eller annet medisinteknisk utstyr som kan fange og lagre medisinske digitale bilder, for eksempel magnetresonanstomografi (MR), computertomografi (CT), ultralyd og generelle røntgenundersøkelser.

Bilder som blir fanget opp av en modalitet følger normalt DICOM-standarden, og lagres da i et *picture archiving and communication system* (PACS) eller et *Vendor Neutral Archive* (VNA). For å gjennomføre bildediagnostiske undersøkelser på en effektiv måte kan en modalitet normalt motta en arbeidsliste som inneholder undersøkelser for pasienter som skal utføres på den gitte modaliteten. Arbeidslisten kan komme fra et radiologisk informasjonssystem eller fra den elektroniske pasientjournalen (EPJ). DICOM-standarden viser til denne tjenesten som *modality worklist*.

Referanser
----------

1. ↑  «Arkivert kopi» (PDF). Arkivert fra originalen (PDF) 30. august 2006. Besøkt 22. september 2014.  Definisjonskatalog for medisinske bildesystemer innen radiologi, KITH
**Harakat-e Islami-yi Afghanistan (HIA)** (persisk: حرکت اسلامی افغانستان; «Afghanistans islamske bevegelse») er et politisk parti og en tidligere fraksjon av den afghanske Nordalliansen («Enhetsfronten») i Afghanistan. Bevegelsen er registrert som et politisk parti av det afghanske justisdepartementet. Fra partiets grunnleggelse til 2005 ble det ledet av ayatollah Mohammad Asif Muhsini. Bevegelsen oppstod i 1978 som en politisk forening av ikke-sjiaer.Siden 2005 ledes partiet av Said Mohammad Ali Jawid. 

I 1980-årene var bevegelsen en del av Tehran 8, en allianse av sjiamuslimske mujahedinfraksjoner støttet av Iran, som kjempet mot PDPA-regjeringen og sovjetiske tropper. Under Taliban-regimet ble partiet med i Nordalliansen. Etter USAs okkupasjon av Afghanistan brøt en gruppe fra partiet ut og etablerte «Folkets islamske bevegelse».

Referanser
----------

1. ↑  Ministry of Justice - Islamic Republic of Afghanistan Arkivert 14. mai 2007 hos Wayback Machine.
2. ↑  «Arkivert kopi» (PDF). Arkivert fra originalen (PDF) 24. mai 2013. Besøkt 24. mai 2013.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
*For den danske arkeologen, se Harald Andersen (arkeolog)*

**Harald Andersen** (født 21. juni 1941) er en norsk embetsmann. Han var fra 1986 til 2007 lensmann og politiinspektør i Laksevåg bydel i Bergen.

Andersen ble landskjent etter et utspill høsten 2002. I forbindelse med et intervju i *Det Nye* uttalte Andersen at «når en kvinne tar en mann med seg hjem og havner i køya, må du forvente at han ikke tenker med det øverste hodet lenger. I slike saker må også kvinnen bli ansvarlig».

Andersen deltok også i en debatt med voldtatte kvinner i regi av samme blad, og sa da til et voldtekstsoffer som da levde i skjul på hemmelig adresse og under nytt navn at «noen kvinner voldtas oftere enn andre, og det sitter en her» mens han klappet henne på skulderen.

Leder i Politiets fellesforbund, Arne Johannessen, mente utsagnet var direkte pinlig. Politidirektør Ingelin Killengreen og politimesteren i Hordaland tok også avstand fra utspillet. Stortingsrepresentant Inga Marte Thorkildsen sendte en skriftlig forespørsel til justisminister Odd Einar Dørum i sakens anledning, og lurte på om justisministeren mente at «vi kan leve med å ha en lensmann som mener, og aktivt argumenterer for, at kvinner som utsettes for vold i hjemmet og kvinner som utsettes for voldtekt i mange sammenhenger kan skylde seg selv».

Andersen uttalte i ettertid at han følte seg misforstått og misbrukt av mediene.

Andersen var formann i Sportsklubben Brann fra starten av 2000 til februar 2002. Har ti A-lagskamper som keeper.

Referanser
----------

1. 1 2  «Omstridt fotballsheriff». *Dagbladet* (02.11.2002)
2. ↑  «Sheriffen rir inn i solnedgangen». *www.bt.no*. 25. mai 2007. Besøkt 29. januar 2023.
3. ↑  «- Kvinner må bruke hodet» *Bergens Tidende Morgen* (02.11.2002)
4. ↑  «Voldtektsoffer ble syk av lensmannen». *Dagbladet* (02.11.2002)
5. ↑  «-Han burde holdt kjeft». *Dagbladet* (03.11.2002)
6. ↑  «Killengreen tar avstand» *Dagbladet* (02.11.2002)
7. ↑  Dokument nr. 15 (2002-2003), Spørsmål nr. 127, datert 25.11.2002. *Skriftlige spørsmål til skriftlig besvarelse*, Stortinget
8. ↑  Tryggestad, Dag Idar (3. november 2002). «Irritert Andersen angrer ingen ting». *Bergensavisen* **(norsk)**. Besøkt 29. januar 2023.
**Stig Tore Svee** (født 16. desember 1963 i Levanger) er en norsk kjelkehockeyspiller.

Han begynte å spille kjelkehockey i 1997. Før dette spilte han ishockey, men ble handikappet etter en fallulykke 1. januar 1997, der han brakk ryggen. 

Han har spilt på det norske landslaget siden slutten av 1990-tallet. Han spiller for Rosenborg Ishockeyklubb. Har deltatt i en rekke internasjonale mesterskap, og er en av to spillere i verden som har gull fra både paralympics, VM og EM.

Han deltok i de paralympiske vinterlekene 2010 i Vancouver.

Meritter
--------

* 2011
	+ Bronse i EM 2011
* 2010
	+ Bronse i Paralympics
* VM 2009
	+ Sølv
* VM 2008
	+ Sølv
* EM 2007
	+ Gull
* Paralympiske vinterleker 2006
	+ Sølv
* VM 2004
	+ Gull
* Paralympiske vinterleker 2002
	+ Sølv
* VM 2000
	+ Sølv
* Paralympiske vinterleker 1998
	+ Gull

Eksterne lenker
---------------

* (en) Stig Tore Svee – IPC.infostradasports.com Rediger på Wikidata

* (en) Stig Tore Svee – Paralympic.org Rediger på Wikidata
*For fotballspilleren med samme navn som spilte for Råå IF 1951/52-sesongen, se Stig Nilsson (fotballspiller for Råå IF)*

**Stig «Stickan» Nilsson** (født 28. juli 1931, død 27. mai 2008) var en svensk fotballspiller og idrettsleder. Nilsson startet fotballkarrieren i Malmö FF i Allsvenskan. Nilsson spilte deretter sju år for Borrby IF, før han gjorde comeback til toppfotballen høsten 1959, da han spilte elleve kamper for Halmstads BK, hvor han scoret seks mål. Nilsson slet med dårlig syn, som etterhvert gjorde at han måtte legge opp.

Nilsson vendte tilbake til Halmstads BK senere som idrettsleder, først for fotballseksjonen, så for hele klubben. Nilsson oppnådde suksess som leder i klubben, og var med å ta klubben til øverste nivå i svensk fotball, hvor Halmstads BK vant fire svenske mesterskap under hans ledelse.

Referanser
----------

1. ↑  Alsiö (2011), ss. 284–286, 307–309
2. ↑  Stig Nilsson Arkivert 1. februar 2015 hos Wayback Machine. fra Halmstads BKs hjemmeside. Besøkt 1. februar 2015 (sv)
3. ↑  «Stig Nilsson har gått bort», av Jens Alt&AUML;S, svenskafans.com, 27. mai 2008. Besøkt 1. februar 2015 (sv)

Litteratur
----------

* Alsiö, Martin (2011). *100 år med Allsvensk fotboll* **(svensk)**. Idrottsförlaget. ISBN 978-91-977326-7-3.

|  |  |
| --- | --- |
| Oppslagsverk/autoritetsdata | Prabook **·** VIAF
 |
**Stig Sjøstrøm** (født 10. september 1971) er en norsk slagverker fra Stathelle i Telemark.

Han har medvirket på flere av Teater Ibsen og Grenland Friteater i oppsetninger som *Peer Gynt* 2003, 2004 og 2008, *Predikanten* 2004, *Stedsans* 2005-2009, *Jeg hater måker* 2006 , *Dannelsesreisen* 2006 og 2007 og musicalene *I blanke messingen* og *Bråta* 2010 og som musiker på Riksteaterets *Jeppe* og NRK Radioteaterets krimserier, *Ekko i det fjerne*, *Døden tar buss* og *Varg Veum*.

Sjøstrøm har samarbeidet mye med komponist og jazzmusikeren Guttorm Guttormsen, og slidegitaristen Daniel Eriksen. Eriksen og Sjøstrøm kom i 2018 på 2. plass i *International Blues Challenge* (IBC) i Memphis, Tennessee. Sammen med Eriksen og gitarist og vokalist Vidar Busk utgjør han trioen Back Porch Republic som i 2019 ga ut albumet *Hustle & Flow*. For albumet ble de nominert til Spellemannprisen 2019 i klassen blues.

I 2007 mottok han Telemark fylkes kunstnerstipend.

Diskografi
----------

* 2018: *Tin Roofs & Bottle Trees* - med Daniel Eriksen
* 2019: *Hustle & Flow* - med Vidar Busk og Daniel Eriksen under navnet Back Porch Republic

Referanser
----------

1. 1 2  .
2. ↑  «Spellemannominasjoner 2019». *nrk.no*. 7. februar 2020. Besøkt 7. februar 2020.

Portal: Jazz

|  |  |
| --- | --- |
| Oppslagsverk/autoritetsdata | Discogs
 |
**Neoteni** (neos = ung, tenein = strekke) er et fenomen fra utviklingsbiologien, der «barnslige» trekk beholdes hos det voksne kjønnsmodne individet. Neoteni brukes noen ganger synonymt med pedomorfose, men skiller seg fra dette ved at det bare er enkelttrekk som har beholdt den barnslige formen i neoteni. Pedomorfose forekommer først og fremst hos grupper med larvestadier, og vil gjerne være et resultat av en ufullstednig metamorfose, slik at hele eller nesten hele organismen med unntak av kjønnsorgan og gonader har beholdt det larvepreget. Skillet mellom de to er flytende, og det finnes eksempler på organsmer som faller midt mellom de to.

Neoteni i individets utvikling
------------------------------

Antropoligen Barry Bogin har brukt reklamefiguren Betty Boop som een illustrasjon på neoteni.
Neoteni oppstår gjerne ved at den fysiske utviklingen av enkelte trekk har sakket akterut i større eller mindre grad i forhold til resten av utviklingen. Vekstraten og tidspunkt for når kjønnsmodningen inntreffer blir derimot ikke redusert, og kan til og med forlenges og gi resultere i større individer enn vanlig. 

Neoteni inntreffer stort sett hos grupper med direkte utvikling, som derved ikke har noe larvestadie. Hos amfibier og andre dyr med larvestadier kan neoteni forekommer der hvor det er et stort gap mellom formen etter larvestadiet og den kjønsmodne formen. Hos slike dyr kan enkelte trekk fra stadiet like etter metamorfose beholdes opp i kjønsmoden alder, uten av metamorfosen på noen måte er ufullstendig.

Referanser
----------

1. ↑  Dolmen, D. (2011). «De paeodomorfe (neotene) småsalamanderne i Aremark, Østfold». *Fauna (tidsskrift for Norsk Zoologisk Forening)*. 64 (2-4): 50-59.
2. ↑  Wells, Kentwood D. (2007). *The ecology and behavior of amphibians*. Chicago [u.a.]: University of Chicago Press. ISBN 0226893340.
3. ↑  Bogin, B. (1999). Patterns of Human Growth. Cambridge University Press, NY.
4. ↑  Gould, Stephen Jay (1977). *Ontogeny and phylogeny* (17. opplag utg.). Cambridge, Mass.: Belknap Press of Harvard University Press. ISBN 0674639413.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis
 |
1974 Neorion Chicago 4x4 i Thessaloniki Science Center og teknologimuseum
**Neorion Chicago** er en bil fra 1974, bygget av den greske Neoriongruppen. Det var en bil som var ment å kombinere en kompromissløs luksus, retro-utseende og en kraftig, firehjulsdrevet Cross country-karakter.

Historie
--------

I 1972 innlemmet den greske millionæren Giannis Goulandris Neorion i Enfield Automotive, opprinnelig et britisk selskap, eid av Goulandris som var involvert i konstruksjon og bygging av elektriske biler. Dette førte til opprettelsen av et nytt selskap for bygging av kjøretøyet, "Enfield-Neorion E. P. E.", med hovedkontor i Pireus, og produksjon av bilene (som hadde blitt utviklet i Storbritannia av britiske og greske ingeniører) på den greske øya Syros.

Bortsett fra produksjon av elektriske biler, ønsket Goulandris å utvikle «vanlige biler». En av hans idéer var en blanding av en luksuriøs, retro-stil limousin med en veldig sterk cross-country karakter og egenskaper. Han samlet utvikling av bilen av et team greske ingeniører ledet av Georgios Michael.

Etter åtte måneder med utviklingsarbeid, ble *Chicago* (navnet var inspirert av 1930-talls retro-stil) bygget på Neorion-verftene i byen Ermoupoli, og en prototype var ferdig i 1974. Den hadde et stål chassis bygget av Neorion-verftet og et aluminiumkarosseri som hadde flere forsterkninger for passasjer-beskyttelse. Motoren kom fra Jeep Wagoneer (SJ), en American Motors Corporation V8-motor.

Tidlige skisser av Michael foreslo en mer elegant sedan med en sterk retro-look. Men den endelige utformingen ble betydelig endret for å tilpasse de mekaniske deler med ønsket cross-country egenskaper. Konstruktøren prøvde å distansere seg fra en bil (som han ofte beskrev som en «fjell-dinosaur»), og hevdet at Goulandris i hovedsak hadde diktert sine grunnleggende elementer. Etter mange år, synes selv designeren å ha til slutt fått noe kreditt til sin egen kreasjon.

En produksjonslinje ble startet med fire biler i ulike faser av byggingen da  en forandring i gresk lov stoppet det videre arbeidet. To komplette kjøretøy ble laget og solgt før prosjektet ble avsluttet i 1976. En av bilene er utstilt i Thessaloniki Science Center og teknologimuseum. En bil nummer to finnes  i en privat samling.

Referanser
----------

1. 1 2  Skartsēs, Labros S.; Avramidēs, Geōrgios A. *Made in Greece - to hellēniko autokinēto, ochēma kai aeroskaphos* **(gresk)** (republished by Patras Science Park, 2007 utg.). Patras, Greece: Typorama. ISBN 9789607620309.
2. ↑   .  Manglende eller tom `|tittel=` (hjelp)
3. 1 2 3 4 5  Michael, G. (1999). «Neorion Chicago». *Auto Motor und Sport (Greek edition)* (59).
4. ↑   .  Manglende eller tom `|tittel=` (hjelp)
5. ↑   .  Manglende eller tom `|tittel=` (hjelp)
Nøkkeltavle med en rekke forskjellige nøkler
Nøkkeltavle med to romnøkler per hotellrom. Mekanismen på bildet hindrer begge nøklene fra å bli fjernet samtidig.
En **nøkkeltavle** er et veggpanel for oversiktlig lagring av nøkler, for eksempel ved hjelp av kroker, spikre eller skruer som nøklene kan henges på. Panelet er ofte laget av tre, plast eller metall. Dersom man har nøklene på fast plass kan man enkelt finne en spesifikk nøkkel, og raskt gjenkjenne om alle nøklene er til stede, eller om de mangler eller er i bruk. For eksempel kan området bak nøklene på tavlen merkes med rødt for å kunne gjenkjenne en manglende nøkkel umiddelbart.

Nøkkelrom
---------

Stor nøkkeltavle i et sikret nøkkelrom (her en NATO-bunker ved Maastricht i Nederland)
Fabrikker, bunkere og store krigsskip er det ofte et eget **nøkkelrom** hvor alle nøklene som kreves for systemet lagres sentralt og under oppsyn. Tilgang til rommet og utkvittering av nøkler er vanligvis underlagt streng kontroll, og er bare tillatt for en begrenset gruppe mennesker som har en adekvat tilgangsautorisasjon.

Se også
-------

* Nøkkelboks, oppbevaringsboks for nøkler, nedlåst slik at bare autorisert personell har tilgang til dem
* Nøkkelring, en ring til å feste nøklar og andre småting på
* Skyggebrett, konturer av verktøyene på en verktøytavle som gjør det lettere å sette verktøyet tilbake på sin opprinnelige plass etter arbeid
* Verktøytavle, plate eller panel med knagger eller kroker for å henge opp verktøy

Referanser
----------

1. ↑  Erläuterung im Duden zum Schlüsselbrett
***The Great Giana Sisters*** er et plattformspill utgitt for Amiga og Commodore 64 i 1987 av Rainbow Arts. Spillets likhet med *Super Mario Bros.* gjorde at Rainbow Arts ble tvunget til å trekke spillet fra salg nesten umiddelbart etter at det ble utgitt. Dette gjør at originale kopier av spillet er populære blant samlere.

Piratkopiering har imidlertid gjort spillet til et av de mest kjente og spilte Commodore 64- og Amiga-spillene, og det har i enkelte miljøer en kult-status. Spesielt er spillets musikk, laget av Chris Hülsbeck, anerkjent innen SID-musikk-miljøet som en klassiker.

Handling
--------

Spilleren får rollen som Giana: En jente som sliter med mareritt, hvor hun reiser gjennom 33 forskjellige etapper fulle av monster. Samtidig som hun samler illevarslende diamanter, og leter etter sin søster Maria. Hvert nivå inneholder et visst antall drømme-krystaller, som kan gi poeng når de samles inn for å utgjøre spillets høye poengsum. Et ekstra liv kan oppnås ved å samle inn 100 forskjellige drømme-krystaller. Ekstra liv kan også finnes i form av skjulte elementer som kalles for "Lollipop"

Fiender kan bli beseiret ved å hoppe på dem, eller skyte dem. Fiendene inkluderer ugler, rullende øye-epler, fisk som kan spise kjøtt, eller dødelige insekter. Det finnes også ett defensivt element i spillet som beskytter Giana mot brann. En rekke spesielle gjenstander kan også utløses som påvirker hele skjermen, og som for eksempel fryse alle fiender på skjermen, eller "magiske bomber" som kan drepe alle fiender. Alle disse elementene ligger spredt utover hele spillet.

Det er to typer scener i spillet: En overworld, og en underground. "Overworld" har grønt landskap og rør-formede gjenstander, sammen med bunnløse groper som Giana er nødt til å unngå. De "underjordiske" scenene har ytterligere farer, deriblant problemer med vann eller ild. Det er til sammen 33 etapper i løpet av hele spillet. Skjulte "warp blocks" kan også bli funnet, for å hoppe over utvalgte deler av spillet.

Referanser
----------

1. ↑  «The Great Giana Sisters». 1. januar 2000. Besøkt 4. mars 2016.
2. ↑  «Lemon64.com - all about Commodore 64». *Lemon64*. Besøkt 4. mars 2016.
3. ↑  «Giana Sisters: Twisted Dreams - a platformer with a twist!». *Giana Sisters: Twisted Dreams* **(engelsk)**. Arkivert fra originalen 3. mars 2016. Besøkt 4. mars 2016.

Eksterne lenker
---------------

* (en) *Great Giana Sisters* hos MobyGames Rediger på Wikidata

* (en) *Great Giana Sisters* på Internet Movie Database Rediger på Wikidata

* (en) *Great Giana Sisters* hos Giant Bomb Rediger på Wikidata

* (en) *Great Giana Sisters* hos Internet Game Database Rediger på Wikidata

Portal: Videospill
Feiringen av nasjonaldagen i 2008, med åpen dag i Leopoldinischer Trakt, presidentens kontor.
**Østerrikes nasjonaldag** (tysk: Der österreichische Nationalfeiertag) er 26. oktober. Den er siden 1965 feiret til minne om forfatningsloven om Østerrikes nøytralitet, vedtatt 26. oktober 1955.

Historie
--------

En sentral høytidsdag i Østerrike-Ungarn var fødselsdagen til keiser Franz Joseph, født 18. august 1830.

I 1919 ble med samme lov opprettet to hvile- og festdager (Ruhe- und Festtagen). Det var 12. november som ble Staatsfeiertag (festdag for staten) - for det evige minnet om etableringen av Fristaten Deutschösterreich. Arbeidets dag, 1. mai ble satt i samme kategori.

I den kristelige stenderstaten (1934-1938) var det imidlertid på borgerlig side vanskelig å akseptere den røde 1. mai som statlig høytidsdag. Likevel valgte man å nedlegge dagen i september, mens 1. mai ble feiret som dagen for kunngjøringen av forfatningen. Fra og med 1934 var 1. mai Staatsfeiertag, arbeidets dag, ungdommens dag og morsdag.

Under nasjonalsosialismen i Østerrike, ble 1. mai «Det tyske folkets nasjonaldag» (Nationaler Feiertag des Deutschen Volkes).

Umiddelbart etter avslutningen av andre verdenskrig ble 13. april feiret som «frigjøringsdag». Etterhvert som den allierte okkupasjon trakk ut, mistet denne dagen stadig mindre oppslutning i befolkningen. De siste russiske soldatene forlot Østerrike med toget klokken 16.48, den 19. september 1955.

«Det østerrikske flaggets dag» (Tag der Flagge) ble innstiftet 25. september 1955. Året etter ble dagen flyttet til 26. september. I 1965 ble dagen omdøpt til dagens navn, og fra 1967 har den vært fridag i landet.

Referanser
----------

1. 1 2 3 4 5 6  Diem, Peter (24. oktober 2016). «Nationalfeiertag». *Austria-Forum* **(tysk)**. Besøkt 26. oktober 2017.
2. ↑  Spann, Gustav (1966). «Nationalfeiertag». *Austria-Forum* **(tysk)**. Austria Forum. Besøkt 26. oktober 2017. «1919 bestimmte die Konstituierende Nationalversammlung den 12. November zum Staatsfeiertag (nicht zum Nationalfeiertag). Laut Gesetz war er "dem immerwährenden Gedenken an die Ausrufung des Freistaates Deutschösterreich" gewidmet. Doch wollten viele Bürger diesen - ebenso wie den im gleichen Gesetz zum Ruhe- und Festtag erklärten 1. Mai - als "roten" Feiertag nicht annehmen. 1934 wurde der Staatsfeiertag abgeschafft und der 1. Mai "zum dauernden Gedenken an die Proklamation der Verfassung" als Staatsfeiertag umfunktioniert - was wiederum die Arbeiterbewegung ungern akzeptierte. Während des Nationalsozialismus galt der 1. Mai als "Nationaler Feiertag des Deutschen Volkes" und zugleich "Feiertag der nationalen Arbeit". 1945-1955 hatte Österreich keinen Nationalfeiertag. 1946-1954 wurde der 13. April als "Tag der Befreiung" (Wiens durch die Rote Armee) begangen.»
3. ↑  , Austria-Forum |. «Ständestaat». *Austria-Forum* **(tysk)**. Besøkt 26. oktober 2017.
**Lawrance "Lawrie" Reilly** (født 28. oktober 1928 i Edinburgh, Skottland, død 22. juli 2013) var en profesjonell skotsk fotballspiller og landslagsspiller for Skottland, som spilte hele klubbkarrieren sin for Hibernian FC (185 ligamål på 253 kamper). Han var en av "The Famous Five", som var fem Hibernian-spillere som utgjorde angrepsrekka til både klubb og landslag på 1950-tallet. De fire andre var Bobby Johnstone, Gordon Smith, Eddie Turnbull og Willie Ormond. Med sine 234 mål totalt for Hibernian er han tidenes toppscorer for klubben, med arvtakeren Joe Baker som den neste på listen.

Reilly signerte for Hibernian som 16-åring i 1945, til tross for at også byrivalene Hearts viste sin interesse. Reilly spilte juniorfotball for Edinburgh Thistle. Han etablerte seg raskt på Hibernians førstelag, og scoret sitt første mål for klubben mot Queen of the South. Han scoret sitt første av i alt 18 hat-tricks for Hibernian i 1947, også det mot Queen of the South.

Tidlig på 1950-tallet var Hibernian det mest fryktede laget i skotsk fotball, da de vant to seriemesterskap på rad i 1951 og 1952, med Reilly som en viktig faktor bak begge mesterskapene. Han ble toppscorer i serien i 1951/1952. I samtlige sju sesonger mellom 1950 og 1957 var han klubbens toppscorer. På den tiden var Reilly også fast på det skotske landslaget, etter at han debuterte mot Wales i 1948 og hadde scoret det første av fem mål på rad på like mange landskamper på Wembley Stadium i London senere samme år.

I 1955/1956-sesongen holdt han på å slutte med fotball etter en krangel med Hibernian-ledelsen, siden de nektet ham en testimonial-kamp. Tvisten ble til slutt løst av det skotske fotballforbundet. Reilly slet imidlertid mye med brystsmerter og lungebetennelse, som gjorde at han mistet mesteparten av denne sesongen.

Reilly spilte sin siste landskamp for Skottland mot England i 1957, men maktet ikke å score på Wembley for første gang. Hans siste kamp for Hibernian FC var i 1958, da han også scoret mot Rangers.

Reilly innehar rekorden for en Hibernian FC-spiller i antall kamper for Skottlands landslag, og er med sine 22 mål på 38 kamper den fjerde mestscorende skotske landslagsspilleren noensinne. Han har nesten en scoringsrate på 61% for Skottland, noe som er langt mer enn for eksempel både Kenny Dalglish, Denis Law og Joe Jordan, og det er også den nest høyeste scoringsraten for de med flere enn ti landskamper for Skottland, bare slått av Hughie Gallacher.

Referanser
----------

1. ↑   transfermarkt.com, oppført som Lawrie Reilly †, Transfermarkt spiller-ID 289343, besøkt 9. oktober 2017[Hentet fra Wikidata]
2. ↑   «Hibs legend Lawrie Reilly dies at 84»[Hentet fra Wikidata]

Eksterne lenker
---------------

* (en) Lawrie Reilly – Transfermarkt Rediger på Wikidata

* (en) Lawrie Reilly – national-football-teams.com Rediger på Wikidata

* (en) Lawrie Reilly – FootballDatabase.eu Rediger på Wikidata

* (en) Lawrie Reilly – EU-Football.info Rediger på Wikidata

* (en) Lawrie Reilly – Skottlands fotballforbund Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN
 |
Benoni etter 1.d4 c5 2.d5

**Benoni** er en gruppe sjakkåpninger som generelt innebærer åpningstrekkene 1.d4 c5 2.d5. Imidlertid utsettes ofte trekkene ...c5 og d5, og den vanligste trekksekvensen for å nå Benoni er 1.d4 Sf6 2.c4 c5 3.d5. I denne stillingen vil 3...g6, 3...e6 eller 3...d6 føre til de moderne Benonivariantene, 3...b5 fører til en åpning som kalles Benkögambit.

Varianter
---------

Det finnes flere varianter av Benoni og de fører til svært forskjellige stillingstyper.

Den vanligste, og en av de mest aggressive er *moderne Benoni*, som kan oppstå etter trekkene 1.d4 Sf6 2.c4 c5 3.d5 e6 4.Sc3 d6 5.e4 exd5 6.cxd5 g6 eller 1.d4 Sf6 2.c4 c5 3.d5 e6 4.Sc3 exd5 5.cxd5 d6 6.e4 g6. Svart planlegger løperutvikling til g7 der den vil kjempe om en lang diagonal. Etter rokade er angrep på dronningfløyen og spill mot den hvite bonden på e4 aktuelle planer. Hvit spiller på et initiativ i sentrum. Når man sammenligner moderne Benoni med kongeindisk så er den svarte løperen mer aktiv i Benoni fordi det ikke er noen bonde på e5 som blokkerer den. På den andre siden gjør fraværet av denne bonden at det hvite sentrum blir mer mobilt. Taimanovvarianten, der hvit spiller f4 og følger opp med Lb5+ for å overkjøre svart i sentrum er hvits mest aggressive svar på Benoni, og regnes som så bra for hvit at en del spillere ikke prøver å spille moderne Benoni før hvit har spilt Sf3 foran f-bonden, f.eks 1.d4 Sf6 2.c4 e6 3.Sf3 c5. 

En del hvitspillere som misliker de skarpe taktiske variantene som moderne Benoni fører til, unngår hele varianten med 1.d4 Sf6 2.c4 c5 3.*Sf3*, som gir en roligere variant av engelsk.

Klassisk Benoni oppstår hvis svart straks besvarer 1.d4 med 1...c5. Som regel går klassisk Benoni over til moderne Benoni eller tsjekkisk Benoni, selv om det er noen få uavhengige varianter. 

Tsjekkisk Benoni oppstår etter 1.d4 Nf6 2.c4 c5 3.d5 e5. I denne åpningen pleier svart å utvikle løperen til e7 istedenfor g7. Varianten er mer solid enn moderne Benoni, men det er også mer passivt.

«Benoni» er et hebraisk uttrykk (Rakel ga sin andre sønn navnet Ben'oni, 1. Mos 35,18) som betyr «sorgens sønn». Åpningen fikk dette noe dystre navnet av Aaron Reinganum som analyserte åpningen i 1825 mens han var deprimert.
***The Great Ruby*** er en amerikansk stumfilm fra 1915, regissert av Barry O'Neil.

Handling
--------

Verdens flotteste rubin ble stjålet fra bruden til prins Kassims oldefar for flere generasjoner siden i India - av en plyndrende Raja. Dette er nå flere tiår senere, og britene har nå kontroll over India. Men en dag dukker rubinen opp for salg av en velstående juveler, Sir John Garnett i London. Garnett har sine egne problemer, fordi flere av hans kones verdifulle juveler har blitt stjålet. Han ansetter derfor en privatdetektiv, ved navn James Brett, for å etterforske situasjonen.

Men en agent på vegne av den russiske tsaren uttrykker også interesse for å kjøpe rubinen. Men i virkeligheten er han et medlem av en kriminell gjeng som spesialiserer seg på juvel-tyverier. Han stjeler rubinen, og gjemmer den i en sjokolade-eske som tilhører Garnetts kone. Verken Garnett eller Garnetts kone er klar over at hun faktisk er involvert i tyveriet av juvelene. Det oppstår snart en rekke komplikasjoner.

Skuespillere
------------

* Beatrice Morgan som Lady Garnett
* Octavia Handworth som Mirtza Charkoff
* Eleanor Barry som Mrs. Elsmere
* Frankie Mann som Brenda Elsmere
* Jeanette Hackett som Louise Jupp

Referanser
----------

1. ↑  THE GREAT RUBY
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Great Ruby* på Internet Movie Database Rediger på Wikidata
Båndstripe for Sjømilitære Samfunds fortjenstmedalje
**Sjømilitære Samfunds fortjenstmedalje** er en utmerkelse som tildeles av Sjømilitære Samfund. Medaljen regnes som en offisielt anerkjent norsk utmerkelse og er godkjent til bruk på norsk militær uniform.

Sjømilitære Samfunds fortjenstmedalje ble innstiftet i 1901. Medaljen er i gull (forgylt sølv) og bærer på forsiden Norges riksvåpen med krone satt over et arrangement av korslagte flagg, anker, tauverk og forskjellige våpen. Etter unionsoppløsningen i 1905 fikk medaljen ny utforming med Norges nye riksvåpen. Innskriften «SJØMILITÆRE SAMFUND» er plassert i en bue øverst på medaljens forside. Baksiden har en krans av eikeløv og grankvister. Inne i kransen står innskriften «GLORIA CORONAT OPUS» (*æren kroner verket*) fordelt over tre linjer. Medaljen er gravert av Ivar Throndsen. Bortsett fra innskriftene er medaljen lik den som tildeles for Sjømilitære Samfunds prisoppgave, kalt Sjømilitære Samfunds medalje for besvarelse av prisoppgave. Sjømilitære Samfunds fortjenstmedalje er opphengt i et blått bånd som har to smale gule striper langs kantene. Båndet er utstyrt med metallklemmer øverst og nederst. Den øverste bærer mottagerens navn.

Sjømilitære Samfunds fortjenstmedalje tildeles foreningens æresmedlemmer. Utnevnelse til æresmedlemskap forekommer svært sjeldent. Blant mottagerne er kong Haakon, kong Olav, kong Harald og kronprins Haakon.

Referanser
----------

1. ↑  Rangeringsliste for dekorasjoner og ferdighetsmerker på militær uniform[*død lenke*], Forsvaret.
2. 1 2 3 4  John Monn: «Sjømilitære Samfunds fortjenestemedalje», *Forsvarets Forum*, nr. 4, 1997.
3. ↑  R. Støren og Hans Holst: *Myntgravør Ivar Throndsens medaljer, jetonger og merker*, Publikasjoner fra Universitetets myntkabinett, nr. 3, Oslo: i kommisjon hos H. Aschehoug, 1937, s. 106 og plansje XIX nr. 202.

Eksterne lenker
---------------

* Oversikt over norske sivile og militære utmerkelser Arkivert 24. juli 2011 hos Wayback Machine. i *f-xtra*, nr. 1, 2009, bilag til *Forsvarets Forum*, nr. 11, 2009
Sjømattallerken med blant annet grillet laks. Foto: Jérémy Couture 
**Sjømat** er mat som kommer fra dyr og planter som lever i havet eller i innsjøer. Alle typer sjømat er en nyttig kilde til vitaminer og mineraler som er nyttige for kroppen.

Norsk sjømat
------------

Norge har tradisjoner med sjømat som strekker seg mange tusen år tilbake, og er verdens nest største eksportør av sjømat. I 2017 ble det eksportert 2,6 millioner tonn sjømat til en verdi av 94,5 milliarder kroner. Med sin 101 000 km lange kystlinje (øyer medregnet) er Norge svært godt egnet for både fiske og havbruk. Norge er verdens største produsent av atlantisk laks. I tillegg til fisk og skalldyr blir også enkelte tang- og taresorter benyttet som råstoff.

Næringsinnhold
--------------

Næringsinnholdet i sjømat varierer sterkt fra art til art. Torsk for eksempel, som er en mager fisk som er en god proteinkilde, inneholder store mengder av vitaminen B12 og selen. Mens for eksempel laks, som er en fet fisk, inneholder omega-3-fettsyrer og er rik på de fettløselige vitaminene A og D. Omega-3 er viktig for ulike celler i kroppen, de har en gunstig effekt i forhold til hjerte- og karsykdommer, og oppbygging av immunforsvaret. Skalldyr som blåskjell og østers inneholder jern, selen og vitamin B12. 

|  |
| --- |
| Sjømat til salgs i ferskvaredisken i en dagligvarebutikk i Førde høsten 2015, blant annet «sild røkt», «peppermakrell», «makrell røkt», «makrell varmrøkt», «seikarbonader», «ishavsburger», «tomatsild», «sursild», blåskjell, krabbe, «torskefilet», «lyrfilet», «steinbitfilet uten skinn», «laks hel», «rødspette hel», «brosmefilet», «torskefilet» og «uer lettsalta». Fortegnet (oppstykket) panoramabilde. |

Se også
-------

* Fisk
* Skalldyr
* Tang
* Fiske, havbruk

Referanser
----------

1. ↑  Sjømateksport for rekordhøye 94,5 milliarder i 2017 www.seafood.no Lest 30. oktober 2018

Eksterne lenker
---------------

* (en) Seafood – kategori av bilder, video eller lyd på Commons Rediger på Wikidata

* (en) Seafood – galleri av bilder, video eller lyd på Commons Rediger på Wikidata
* Søkbar digitalkopi av Kristian Fredrik Wiborgs *Mat fra sjøen* (1980)
* Søkbar digitalkopi av Sissel Horndals *Ro, ro til fiskeskjær : kokekunst med fisk og sjømat* (1998)
* Søkbar digitalkopi av Aase Strømstads *Fisk til hverdag og fest* (1998)
* Søkbar digitalkopi av Yngve Ekerns *Himmelsk fra havet : skalldyr, skjell, fisk* (1998)
* Søkbar digitalkopi av Otto Giskeødegårds *Produksjonslære for fiskeindustrien* (1998)
* Se kart for advarsler mot sjømat på Miljøstatus.no

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
«**Sjømandssang**» er et skillingstrykk. Det sto også i Thomas P. Krags bok *Ensomme mennesker*, utgitt på Alb. Cammermeyers forlag i 1893. Thomas P. Krag hadde fått visen av en venn ved navn Tommes Kingo.

Teksten
-------

**1.**Min moder fra meg døde, men fader fikk sin grav,  

derute på bølgene de blå.  

Jeg klagede meg dog ikke, thi min pike ble meg huld  

men jeg seilte ut på bølgene de blå.  

  

**2.**I tvende år jeg seilte, mitt skip fulladet ble,  

av perler og det rødeste gull.  

Som fattig svend jeg reiste ut men jeg kom hjem som rik  

og min skute jeg styrte i land.  

  

**3.**Det var en juniaften jeg gikk så glad i lund  

for at høre småfuglenes yndige sang.  

Og jeg tenkte så sikkert lille vennen var meg huld  

medens fuglen i lunden yndig sang.  

  

**4.**Jeg så de røde kinner, jeg så de gule hår  

da så jeg min pike hun kom i grønne lund  

så hastig mitt hjerte mon slå  

og jeg så hennes øynepar de blå.  

  

**5.**Men hun blev ei alene, thi sin kjærest traff hun der  

og de fulgtes så kjærligen ad.  

Men fuglen den kvitret vemodig ut i lund  

i den tause den stille sommerstund.  

  

**6.**Men ned jeg gikk til skipet og støtte i fra land  

og seilte ut på bølgene de blå,  

og ut jeg kastet gullet og de hvite perleband  

til alle ut i bølgene de blå.  

  

**7.**Min fader fra meg døde, min moder like så,  

og min pike meg så lumskeligen svek.  

Jeg tror ei røde kinner mer og ei de øyne blå  

thi meg de så lumskeligen svek.

Kilder
------

* De gamle visene 5 med Alf Prøysen, Forlaget For Alle, Oslo 1983
***The Other Canon Foundation*** er et økonomisk senter og nettverk for heterodoks økonomisk forskning grunnlagt av Erik S. Reinert. Navnet henspiller til at det finnes en alternativ kanon til den rådende nyklassiske økonomien.

Veldig forenklet kan man si at nyklassikerne fokuserer på perfekt konkurranse og et marked i likevekt, mens The Other Canon handler mye om fordelen av konkurransefortrinn i et historisk perspektiv. En annen vesensforskjell er at det nyklassiske tenkesettet hovedsakelig er mekanistisk; The Other Canon har entreprenørskap og uforutsigbare menneskelige aktører i førersetet. Utgangspunktet for den vitenskapelige tilnærmingen til økonomifaget er gjennom mennesket produsenten i stedet for mennesket konsumenten i tillegg til at empiri og økonomisk historie tillegges stor vekt i teorier om utviklingsøkonomi i motsetning til nyklasissistene. For *The Other Canon Foundation* er *The Other Canon* navnet på «den andre linjen» som utfordrer hovedstrømmene i dagens økonomiske tenkning.

*The Other Canon* har utviklet seg med grunnlag i tenkere som Schumpeter, Keynes, Marx, tidlig Alfred Marshall, Adam Smith (særlig tankene i *Theory of Moral Sentiments*), Shackle og mange flere.

Eksterne lenker
---------------

Hjemmeside for The Other Canon

Hjemmeside for arbeider av *The Other Canon Foundation* i samarbeid med Universitetet i Tallinn Arkivert 22. juni 2012 hos Wayback Machine.
***Auxis*** er en slekt i makrellfamilien som er utbredt over hele verden i tropiske og subtropiske havområder. Før 1960 ble bare *Auxis thazard* regnet til denne slekten, men auxid (*A. rochei*) er nå skilt ut som en egen art.

Kroppen er kraftig, langstrakt og rund. Ryggfinnene sitter langt fra hverandre. Bak den andre ryggfinnen er det åtte småfinner. Brystfinnene er kort. Det er et panser av store skjell på forkroppen, mens resten av kroppen er naken. Sporden har en kraftig utviklet langsgående kjøl med to mindre kjøler på hver side. Svømmeblære mangler. 

Begge artene er stimfisker som lever pelagisk i de øvre vannlagene både i kystfarvann og ute på det åpne havet. Den optimale temperaturen er mellom 27,0–27,9 °C, og de finnes bare i vann med oseanisk salinitet. De jakter på mindre fisker, krepsdyr og blekkspruter. Kannibalisme er vanlig. Selv er de bytte for store størjer, haier, barracudaer og seilfisker. På grunn av at de er tallrike spiller de en viktig rolle i de marine økosystemene. 

I kommersielt fiske skilles det ikke mellom de to artene. Holdbarheten i fersk tilstand er dårlig, og de blir solgt hermetisk, tørket eller røkt.

Litteratur
----------

* B.B. Collette og C.E. Nauen (1983). *FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date*. FAO Fish.Synop. s. 27–31. ISBN 92-5-101381-0.

Eksterne lenker
---------------

* (en) *Auxis* – oversikt og omtale av artene i WORMS-databasen Rediger på Wikidata

* (en) *Auxis* i Global Biodiversity Information Facility Rediger på Wikidata

* (no) *Auxis* hos Artsdatabanken Rediger på Wikidata

* (sv) *Auxis* hos Dyntaxa Rediger på Wikidata

* (en) *Auxis* hos Fossilworks Rediger på Wikidata

* (en) *Auxis* hos ITIS Rediger på Wikidata

* (en) *Auxis* hos NCBI Rediger på Wikidata

* (en) *Kategori:Auxis* – bilder, video eller lyd på Wikimedia Commons Rediger på Wikidata

* *Auxis* – detaljert informasjon på Wikispecies Rediger på Wikidata
***The Other Man's Wife*** er en amerikansk stumfilm fra 1919, regissert av Carl Harbaugh.

Handling
--------

Tre familier bosatt i New York blir introdusert: Den velstående Fred Hartley og hans kone, som føler seg forsømt i ekteskapet - og som oppmuntrer oppmerksomheten til J. Douglas Kerr. Moore-familien som består av mor, datter og sønnen Jimmie. Samt Simons-familien, en jødisk familie bosatt på East Side. Når Amerika går inn i første verdenskrig, verver Hartley, Jimmie og Davy Simon seg til militæret.

Når Jimmy tar farvel med sin kjære Becky, en av Davy Simons tre søstre, nekter faren hennes å betrakte ham som en fremtidig svigersønn. Kerr sender kort tid senere et telegram til Mrs. Hartley som rapporterer at Hartley skal ha dødd i krigen. Hun utsetter likevel å svare på Kerrs forslag om ekteskap. Etter at krigen endelig er over, kommer Hartley tilbake.

Skuespillere
------------

* Ellen Burford som Mrs. Fred Hartley
* Stuart Holmes som J. Douglas Kerr
* Ned Hay som Fred Hartley
* Olive Trevor som Elsie Drummond
* Halbert Brown som Bruce Drummond
* Elizabeth Garrison som Mrs. Bruce Drummond
* Leslie Casey som Wilbur Drummond
* Regina Quinn som Betty Moore
* Laura Newman som Mrs. Moore
* Danny Sullivan som Jimmy Moore
* George Jessel som Davy Simon
* Evelyn Brent som Becky Simon

Referanser
----------

1. ↑  THE OTHER MAN'S WIFE

Eksterne lenker
---------------

* (en) *The Other Man's Wife* på Internet Movie Database Rediger på Wikidata
**Radiojam** er et norsk coverband fra Kristiansand. Bandet ble dannet i 1999 og spiller på eventer og fester. De er også kjent for å være husbandet på Sommer på torvet i Kristiansand. Bandet har også vært backingband til flere av landets mest profilerte artister, og har arbeidet for Morten Harket, Magnus Grønneberg, Jahn Teigen, Alexandra Rotan, Henriette Steenstrup, Askil Holm, Venke Knutson, Raylee, Keiino, Alejandro Fuentes, Thomas Numme og Harald Rønneberg, samt mange flere. Sanger Tom Hugo har deltatt flere ganger i Norske MGP, men i 2019 vant hans bidrag (Keiino) med låten Spirit in the sky. Keiino representerer Norge i Tel Aviv, Mai 2019.

Tommy Jacksonville og Bjarne Severinsen spiller også i bandet Sordal. Tommy Jacksonville er også session musiker for mange av landets mest profilerte artister, og har arbeidet både i studio og live med disse artistene. Noen av disse er bl.a Erik Faber, Askil Holm, Alexandra Rotan, Keiino, Jorun Stiansen, Superbandet og Erlend Gunstveit.

Besetning
---------

* Tom Hugo Hermansen – vokal og akustisk gitar
* Bjarne Severinsen – bassgitar
* Tommy Jacksonville – vokal og slagverk
* Markus Maaren Bastøe - Gitar og vokal
* Auver Gaarden - Keyboards
* Ingvild Lindsjørn - Vokal
* Sarah Evelyn Fullerton - Vokal

  

* Tidligere medlemmer:
* Kenneth Silden – vokal og keyboard/piano
* Stein Roger Sordal – vokal og gitar

Utgivelser
----------

* RadioJam LIVE 2010
* Sommer på torvet (singel) 2013
* Huske å gå hjem (single) 2017

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF
 |